王志堅

王志堅，初字弱生，改字淑士，號聞脩，直隸蘇州府太倉州民籍崑山縣人，明朝官員、詩人。

生平
萬曆三十一年（1603年）癸卯應天府鄉試第四十一名舉人，萬曆三十八年（1610年）庚戌科會試一百七十三名，第二甲第五十七名進士。刑部觀政，授南京兵部車駕司主事，陞員外郎、郎中，萬曆四十四年（1616年）陞貴州提學僉事，不赴，養病歸。天啟二年（1622年），起督浙江驛傳道，奔母喪歸。崇禎四年（1631年），復以僉事督湖廣學政，崇祯六年卒于官，年五十八《明史·卷288》：王志堅，字弱生，崑山人。父臨亨，進士。杭州知府。志堅舉萬曆三十八年進士，授南京兵部主事，遷員外郎、郎中。暇日要同舍郎為讀史社，撰讀史商語。遷貴州提學僉事，不赴，乞侍養歸。天啟二年起督浙江驛傳，奔母喪歸。崇禎四年復以僉事督湖廣學政，禮部推為學政第一。六年卒於官。志堅少與李流芳同學，為詩文，法唐、宋名家。通籍後，卜居吳門古南園，杜門卻掃，肆志讀書，先經後史，先史後子、集。其讀經，先箋疏而後辨論。讀史，先證據而後發明。讀子，則謂唐、宋而後無子，當取說家之有裨經史者補之。讀集，則定秦、漢以後古文為五編，考覈唐、宋碑志，援史傳，捃雜說，以參覈其事之同異、文之純駁。其於內典，亦深辨性相之宗。作詩甚富，自選止七十餘首。弟志長，字平仲，舉於鄉，亦深於經學。。

著作
工詩。暇日，邀同舍郎為讀史社，撰《讀史商語》《明詩綜·卷六十五》。

佚事
《萬曆野獲編》載王志堅為諸生時，江南織造太監孫隆在杭州大修古跡，有人在湖心亭墻上題詩讚美：「東瀛（孫隆表字）本是古東坡，興復吾杭勝事多。」王志堅在句後續寫兩句譏諷道：「何來諂子盡情嗬，其奈東瀛沒脬何！」《萬曆野獲編·卷二十六》：王弱生續句，大榼孫隆在江南織造時，修葺西諸諸古跡，一時誦其功。有人題句於湖心亭壁云：「東瀛（孫隆表字）本是古東坡，興復吾杭勝事多。」止二句耳。崑山王弱生比部（志堅）時尚諸生，過見續寫其後曰：「何來諂子盡情嗬，其奈東瀛沒脬何！」未數日，已有堊沒之矣。

家族
曾祖王三錫，己丑進士、河南光州知州、進階朝列大夫。本生祖父王重鼎，按察司知事、累赠刑部员外郎。祖父王貴惪，按察司经历、累赠刑部员外郎。父王臨亨，己丑進士、杭州知府。母張氏。慈侍下。生三子：王志長、王志慶，皆舉于鄉。

從兄志夔（庠生）。從弟志伊；志宏（庠生）；志密（庠生）；志審（庠生）；志龍；志望《萬曆三十八年庚戌科序齒錄》：治《易經》，年二十八歲中式萬曆三十八年庚戌科第二甲第五十七名進士。壬午七月初三日生，行二，曾祖王三錫，己卯進士知州進階朝列大夫；祖王重鼎，生祖；父王臨亨，己丑進士知府；母張氏。慈侍下，妻朱氏。兄志貴，按察司經歷累贈刑部員外郎；志夔（庠生），弟志長（庠生）；志伊；志宏（庠生）；志密（庠生）；志審（庠生）；志龍；志慶；志望，子伸；偕；傚。由附生中式癸卯鄉試四十一名舉人，會試中式一百七十三名。刑部觀政，授南兵部車駕司主事，陞郎中，丙辰陞貴州提學僉事，養病。。

弟王志長，字平仲，舉於鄉，亦深於經學。

妻朱氏，封安人，子王偲；王偕；王傚；王衎。

 延伸阅读 
钱谦益《王淑士墓誌銘》

 参考资料 

Z
Category:太倉人
Z
Category:萬曆三十一年癸卯科應天鄉試舉人
Category:南京兵部主事
Category:南京兵部員外郎
Category:南京兵部郎中
Category:明朝貴州按察司僉事
Category:明朝湖廣按察司僉事
Category:明朝詩人
Category:明朝經學家
Category:明朝刑部觀政
Category:滄浪亭五百名賢